Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 285

c) Az elkészült produktumrészeket a csoportszóvivők bemutatják a többi csoportnak. Az összes csoport ismertetőjének elhangzása és bemutatása alapján a tanulók feldolgozása és beépítése, munkavégzés másokkal együttműködve, a tudás megosztása, szükség esetén tanács, információ és támogatás kérése. Szociális és állampolgári kompetencia: együttműködés, a fenntartható fejlődés támogatása. Kezdeményezőképesség és vállalkozói kompetencia: tervezési képesség, szervezési képesség, kommunikációs képesség, tapasztalatok értékelése, egyéni és csapatmunkában történő munkavégzés. Esztétikai-művészeti tudatosság és kifejezőképesség: az esztétikum mindennapokban betöltött szerepének a megértése. Műveltségi területek Magyar nyelv és irodalom Ember a természetben Informatika Földünk - környezetünk Életvitel és gyakorlati ismeretek Kooperatív csoportmunka (a tanár munka közben visszajelez, kezeli az esetleges elakadásokat) Lexikonok, újságcikkek, hivatalos tájékoztató anyagok, internet, mobiltelefon (külső segítség igénybevétele), komplex információ-előállítást és -bemutatást segítő szoftverek és eszközök közösen döntik el, hogy az egyes ismertetőkben mely részek szolgálják leginkább a kitűzött célt (takarékos, környezettudatos fogyasztói magatartás formálása). Ezt követi a projektmunka végső formájának elkészítése, a csoportok által kidolgozott ismeretanyagok közös prezentációs anyagba rendezése, sokszorosítása (CD-re másolás, hogy mindenki hazavihesse). Frontális munka 3. Lezárás, prezentáció, értékelés A projektmunka – elkészült összefoglaló bemutató ismeretterjesztő anyag – közös megtekintése és közös értékelése tartalom és esztétikum szempontjából. A csoportok értékelik saját munkájukat, illetve csoporttagjaik egyéni teljesítményét kérdőív segítségével (hatékonyság, együttműködés). Tanár által irányított közös beszélgetés során megvitatják a projekttevékenységgel kapcsolatos élményeiket, tapasztalataikat. Frontális munka Kérdőívek Értékelés A természettudományos kompetenciaterület az alapfokú oktatás során négy önálló tantárgy – biológia, fizika, kémia, földrajz – elsajátított ismereteire alapoz. A természettudományi tudás összetett tudás. Az értékelés során a hangsúly nem annyira a lexikális ismeretek mennyiségére, hanem a mindennapi élethez leginkább kötődő tudnivalók alkalmazására, a tanulói tevékenységekre helyeződik. Az értékelés során célszerű a szöveges értékelést alkalmazni a hagyományos osztályozás helyett, mivel a kompetenciafejlesztés során elsősorban nem az ismeretek hiányát vagy meglétét vizsgáljuk, hanem a tanuló önmagához viszonyított fejlődését, előrehaladását. A megfelelt szint többnyire az alapfokú oktatás során elsajátított ismertek alkalmazását jelenti, amikor a tanulók segítséggel képesek a természettudományi ismertek adott helyzetben történő alkalmazására. A kiválóan megfelelt szint azokat a megalapozott átlagismerteket feltételezi, amelyek birtokában a tanuló önállóan képes azokat adott helyzetben, problémamegoldás során alkalmazni. Ez a szint már feltételezi a természettudományok, a természettudományi problémák, törekvések iránti kíváncsiságot, hajlandóságot a többletismeretek és a gyakorlat szerzésére különböző források felhasználásával. Az értékelés során célszerű a tanuló önálló otthoni gyűjtő-, kutatómunkáját, tanórai tevékenységét, aktivitását, produktumait is rendszeresen figyelembe venni. 1. A természeti világ alapelveinek ismerete Megfelelt A tanuló többé-kevésbé pontos fogalmakkal, ismeretekkel rendelkezik a természeti világ felépítéséről, működéséről, azokat önállóan csak nehezen, esetleg pontatlanul képes megfogalmazni. Kiválóan megfelelt A tanuló kellő ismerettel rendelkezik a természeti világ felépítéséről, működéséről, képes azok önálló és logikus megfogalmazására. 2. Alapvető tudományos fogalmak, módszerek ismerete Megfelelt A tanuló a tudományos fogalmakat többé-kevésbé pontosan ismeri, természettudományos vizsgálatok, módszerek tulajdonságait segítséggel fel tudja ismerni, de önállóan nem alkalmazza azokat. A tanuló segítséggel képes az adott helyzetnek megfelelő természettudományi ismertek alkalmazására. Kiválóan megfelelt A tanuló pontosan ismeri és használja a természettudományi fogalmakat. Felismeri a természettudományos információk kereséséhez szükséges kulcsszavakat, önállóan felismeri a természettudományos vizsgálatok, módszerek főbb tulajdonságait, adott feladat megoldásában azokat önállóan alkalmazza. A tanuló képes az adott helyzetnek megfelelő természettudományi ismeretek alkalmazására. 3. Technológiák előnyeinek, korlátainak és társadalmi kockázatainak ismerete Megfelelt A tanuló csak általánosságban képes a megismert technológiák előnyeinek és hátrányainak felismerésére, felismeri a környezetszennyező, környezetkárosító jelenségeket, de azok negatív hatásait nem tudja önállóan felmérni. Csak rávezető kérdések nyomán képes érvelni a technológiák társadalomra gyakorolt hatásait illetően. Kiválóan megfelelt A tanuló adott szinten önállóan képes a megismert technológiák előnyeinek és hátrányainak felismerésére. Érvelni képes a technológiák társadalomra gyakorolt pozitív és negatív kockázati hatásait illetően. A környezetszennyező, környezetkárosító jelenségeket azonosítani tudja, azok káros hatásait felismeri, saját környezetében elképzelései vannak azok kiküszöbölésére, mérséklésére. 4. Az emberi tevékenység természetre gyakorolt hatásának ismerete Megfelelt A tanuló nem minden esetben foglalkozik az emberi tevékenység környezetre gyakorolt hatásával. Saját felelősségét esetlegesen ismeri fel. Adott problémát nem vagy csak segítséggel képes saját környezetére vonatkoztatva értelmezni. Kiválóan megfelelt A tanuló önállóan felismeri az emberi tevékenység környezetre gyakorolt hatását, tudatában van saját felelősségének. Általános környezeti problémát képes saját környezetére értelmezni, van saját véleménye, érve a probléma megoldására. 5. Azonosulás a fenntartható fejlődés fogalmával Megfelelt A tanuló konkrét feladatok megoldása során irányítással képes az egyén tevékenységének személyes, a társadalmat és a környezetet érintő következményeinek a felismerésére. Fejlődésről alkotott elképzelései általánosak, irányítással képes a természet, társadalom, gazdaság kölcsönhatásait azonosítani. Többnyire felkéréssel vonható be a fenntarthatóságot elősegítő tevékenységekbe. Kiválóan megfelelt A tanuló tudatában van az egyén tevékenységének személyes, a társadalmat és a környezetet érintő következményeinek. Képes belátni, hogy a Föld erőforrásai végesek, hajlandó aktív cselekvésre a természet erőforrásainak megóvása érdekében. Pontos elképzelése van a fejlődés fogalmáról, képes a természet, társadalom és gazdaság kapcsolatrendszerében gondolkodni. 6. Információkeresés, -gyűjtés, -feldolgozás Megfelelt A tanuló segítséggel, rávezetéssel képes információk keresésre, gyűjtésére, azok rendszerbefoglalására. Kiválóan megfelelt A tanuló önállóan, érdeklődéssel fordul az információhordozók felé, képes eldönteni, hogy adott természettudományi ismeret gyűjtéséhez milyen információforrást használjon. Szerzett ismereteit képes rendszerezni, azokat a problémamegoldásban alkalmazni. 7. Komplex információ-előállítást, -bemutatást és -megértést segítő eszközök használata Megfelelt A tanuló bizonytalan a komplex információ-előállítást, -bemutatást és -megértést segítő eszközök használatában, azok alkalmazásához segítségre szorul. Kiválóan megfelelt A tanuló önállóan, céltudatosan képes a komplex információ-előállítást, -bemutatást és -megértést segítő eszközök használatára. 8. Internet alapú szolgáltatások elérése, a velük való kutatás Megfelelt A tanuló bizonytalan a digitális alapú információk használatában. Az internet alapú szolgáltatásokat többnyire csak segítséggel használja. Kiválóan megfelelt A tanuló ismeri és gyakorlottan használja az internetes keresőprogramokat, önállóan képes az ismeretszerzés logikai lépéseit felismerni és alkalmazni. 9. Kommunikáció Megfelelt A tanuló szegényes szóhasználattal és nehezen kommunikál környezetével, saját gondolatai megfogalmazásához segítséget, bátorítást igényel. Kiválóan megfelelt A tanuló önállóan, összefüggő szövegalkotással képes saját gondolatait, véleményét, következtetéseit, meglátásait kinyilvánítani. Választékos szóhasználattal kommunikál környezetével. 10. Egyéni és csapatmunkában történő munkavégzés Megfelelt Az önálló feladatmegoldáshoz segítséget, iránymutatást igényel a tanuló, csoportos tevékenységbe nehezen vonható be, csoporttársaival nem vagy ritkán kooperál, véleményét, meglátásait önállóan nem, csak rávezető kérdésekkel osztja meg a többiekkel, nem figyel társai véleményére. Kiválóan megfelelt A tanuló egyéni feladatait önállóan megoldja. Csoportmunka során aktívan vesz részt a feladat megoldásában. Figyel társaira, észrevételeivel, ötleteivel segíti a csoport munkáját. DIGITÁLIS KOMPETENCIA Bevezetés Az információs társadalomban nélkülözhetetlen az ún. digitális írástudás: az információs és kommunikációs technika eszközeinek használata és módszereinek ismerete mind a munka világában, mind a szabadidő értelmes eltöltésében. A tanulókat fel kell készítenünk arra, hogy a digitális technikát megfelelően alkalmazó felnőttként tudjanak dolgozni, alkotni, művelődni, szórakozni, hogy az értékes és értéktelen információkat megkülönböztessék, azok ismeretében helyes döntéseket hozzanak, továbbá tudásukat később is folyamatosan frissítsék, bővítsék. A legfontosabb cél, hogy a szakiskolai tanulók elsajátítsák az információk megszerzésének, feldolgozásának, tárolásának, felhasználásnak és továbbításának korszerű technikáit, valamint megismerjék az információkezelés etikai szabályait is, melyeknek kiemelt jelentőségük van a munka világában. Az adott szakmában elhelyezkedve – akár alkalmazottként, akár vállalkozóként – nem nélkülözhetik az élet szinte minden területén alkalmazott informatikai ismereteket. A megelőző kötelező vagy informális oktatásból, valamint az iskolán kívüli, kötetlenebb számítógépes környezetből származó informatikai előismereteik rendkívül eltérőek, vegyesek, rendszertelenek, olykor elavultak, és legtöbbször kimerülnek a számítógépes, virtuális játékokban vagy a céltalan internetezésben. A számukra készített tanterv ezért arra helyezi a hangsúlyt, hogy egy-egy témakör tudnivalói mindig konkrét, a mindennapi életből adódó, „hasznos”, gyakorlati feladatokra épüljenek, és az adott tevékenység során, azokat kipróbálva a tanulók a gyakorlatban sajátítsák el a legfontosabb ismereteket, technikákat. A számítógép, a digitális technika köztudottan nagy motivációs erővel rendelkezik, amire építeni lehet és kell, lehetőleg minden tantárgyban rendszeresen felhasználva, beleértve a legkorszerűbb eszközöket is (pl. interaktív tábla, hálózatok). Mindez jó hátteret biztosít a csoportos munkához, a kooperatív tanulási módszerek alkalmazásához, és erősíti a hálózatban való tanulást, együttműködést. Segíti a felfedezést, a kreativitást, a multimédiás kommunikációt, a tapasztalatszerzést. Az ajánlott tanulói tevékenységek – kihasználva a digitális technika előnyeit – segítenek a kezdeményezőképesség és vállalkozói kompetencia fejlesztésében is.

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes